钦定古今图书集成/理学汇编/字学典/第086卷 > 《王氏法书苑》 > 《唐欧阳询八法》
## 钦定古今图书集成/理学汇编/字学典/第086卷 > 《王氏法书苑》 > 《唐欧阳询八法》

如高峰之坠石。
似长空之初月。
若千里之阵云。
如万岁之枯藤。
劲松倒折，落挂石崖。
如万钧之弩发。
《利剑》截断犀象之角牙。
“一波，常三过笔。
澄神静虑，端己正容。秉笔思生，临池志逸。虚拳直腕，
指齐掌空。意在笔前，文向思后。分闲布白，勿令偏侧。”
墨淡则伤神彩，绝浓必滞锋毫。肥则为钝，瘦则露骨。
勿使伤于软弱，不须怒降为奇。四面停匀，八边俱备。
短长合度，粗细折中。心眼准程，疏密攲正。筋骨精神，
随其大小，不可头轻尾重。无令左短“右长，斜正如人，
上称下载，东映西带，气宇融和，精神洒落。”省此微言，
孰为不可也。